Láng Attila D. 


Gabi 


és a manó 


2017 


A szetző magánkiadása, 2020 


0 Láng Attila D., 2020 
http:/ / LAttilaD.org 


Gabinak 


Vannak napok, amikot semmi se sikerül. Az ember egy csomó 
mindent eltervez már előző nap lefekvéskor, aztán reggel minden 
elromlik. 

Gabinak ilyen napja volt. 

Ma kortcsolyázni akart menni. Mikor menjen, talán nyáron? De 
egész nap ömlik a hó, akkor se mehetne, ha apáék itthon lenné- 
nek. De nincsenek. Reggeli után elrohantak valami nagyon fontos 
dologban, azt mondták, ebédre megjönnek. Gabi maradjon a ház- 
ban és legyen jó. Úgyhogy most itt van a házban és jó. Ez biztos, 
mert nem csinál semmit, tehát rosszalkodni se tud. 

Öt perccel a csattanás előtt Gabi az ablakban állt és nézte a hó- 
esést. Persze akkor még nem tudta, hogy öt perc múlva csattanás 
lesz. Azon tűnődött, hogy fognak apáék hazatalálni. Mert kint a 
kettkapu is alig látszik, úgy szakad a hó, és ha sokáig ömlik még, 
akkor el is fog tűnni a hó alatt a kertkapu, az utca, talán még a ház 
is. Egy óriási nagy hóbucka lesz minden, és ha anya meg apa itt- 
hon lenne, akkor ez rendben is volna. Olyan lenne a ház, mint egy 
medvebarlang, csak medve nélkül. Illetve miért medve nélkül? 
Akkor már lehetne itt egy medve is, akinek nincsen barlangja, 
vagyis hogy az ő házuk az, és ott aludna Gabi szobájában, emele- 
tes ágyon. 


Gabi szerette a medvéket. 

Négy perccel a csattanás előtt arra gondolt, hogy ha most beko- 
pogna egy medve, akkor ő beengedné, adna neki mézet, és leülné- 
nek együtt legózni. Idegent petsze nem szabad beengedni, ezt apa 
és anya külön-külön elmondta sokszor, de ez medvékre nyilván 
nem vonatkozik. A medve barna lenne, mert a jegesmedve az 
nem is akarna bejönni, az jobban érzi magát odakint, ahol ugrál- 
hat a hóban és hógolyózhat is, mármint amikor majd eláll a hó- 
esés. Barna lenne, és akkora, mint ő. Nagyobb medve nem kell 
ide, elég egy medvebocs. Nincs is annyi méz a háznál, amennyi 
elég egy igazán nagy medvének, és lehet, hogy az nem is férne el 
kényelmesen a szobájában. 

Három petccel a csattanás előtt Gabinak eszébe jutott, hogy 
egyetlen szem málna sincs a kamrában. Se málnaszörp, se málnás 
csoki, semmi. Pedig a medvék szetetik a málnát, és ha jön a med- 
vebocs, nem tudja megkínálni semmivel, ami málnás. Viszont le- 
hetne termeszteni. Valahol van egy virágláda, azt megtöltik föld- 
del, föld van odakint, csak a hó alatt. Elültetik a málnamagot és 
lesz málna a medvének. Ha jön. 

Két petccel a csattanás előtt Gabi azon tűnődött, mi van, ha a 
medve nem jön. Odakint ömlik a hó, hogy találjon ide? Az utcá- 
ban az összes ház egyforma. Nyáron nem, de most mindet belep - 
te a hó. Honnan tudja, melyik házban várja őt Gabi? 

Gabi a cicákat is szerette. 

Az jutott eszébe, hogy ha a medve nem jön, akkor jöhetne he- 
lyette cica is. A szomszédból a vötös cica máskor is átjött játszani. 
De Gabi igazából egy fehér kiscicára vágyott, pitos masnival a fü- 
lén. Bekopogna, Gabi beengedné és azt mondaná neki, helló, Kit- 
ty, a cica pedig bejönne és együtt játszanának. 

Egy perccel a csattanás előtt Gabi arra gondolt, hogy ha fehér 
cica nincsen, egyelőte megelégedne a vötössel is. Gabi nem szere- 
tett egyedül lenni, és most már túl tégóta volt egyedül. Még ren- 
geteg időbe telhet, hogy anyáék megjöjjenek, és... 

Ebben a pillanatban iszonyú csattanást hallott, amibe belereme- 
gett a ház, ő pedig majdnem hanyatt esett ijedtében. A csattanást 
robaj követte, aztán zötgés. 

Mi volt ez? 

Gabi nem volt ijedős kislány, de most nagyon megijedt. Soha 
nem hallott még ilyen zajt. A padláson nincs is semmi, ami ekkora 


csattanást csinálhatna. Pedig ez felülről jött. Gabi rengetegszer 
járt már a padláson, és tudta, hogy ott semmi se csinálhat se csat- 
tanást, se robajt, se zörgést. 

Egy ideig vátt, de nem hallott semmit. Aztán döntésre jutott. A 
kamra mellett volt a padlásfeljáró. Elindult. Lassan fölment a lép- 
csőfokokon, és felemelte a csapóajtót. Csak egy kicsit, hogy föl 
tudjon kukucskálni. 

A padlásról fény áradt be. Ez megzavatta. Senki se gyújtott oda- 
fönt villanyt. Akkor mitől van világos? Följebb emelte a csapóaj- 
tót. De hiszen ez nem is villanyfény. Óriási fehér kavargás. Hó! A 
padláson havazik! 

Gabi fölnyitotta a csapóajtót, ami nem volt könnyű, mert az ajtó 
nehéz volt, és fölment a padlásra. Ha a padláson havazik, akkor 
lyuk van a tetőn. Közelebb ment a hókavatgás közepéhez, és már 
meg is látta. A tetőn futcsa alakú, nagy lyuk volt, amin át ömlött 
befelé a hó és a nappali fény. Gabi álmélkodva nézte. A lyuknak 
nyúlványai voltak, egy, kettő, három... négy... öt. Pont olyanok 
voltak, mint egy ember két karja, két lába meg a feje. 

Ebben a pillanatban egy hang azt mondta: 

— Brrrrr! 

És valami megmozdult a padláson gyűlő hókupacban. 

Gabinak leesett az álla. A hó mozog, ilyen szélben még jó hogy, 
de soha nem mondja, hogy brtrrr. 

Aztán egyszer csak valaki felült a hóban és Gabira nézett. 

Gabi elsikította magát és rohanni kezdett a lépcsőfeljáró felé, de 
közben elcsúszott a hóban és elterült. Ami szerencse, mert ha így 
lerohan a lépcsőn, biztos legurul és nagyon megüti magát. 

— Hé, te! — mondta valaki. 

Gabi hanyatt fordult és felkönyökölt. A valaki ott ült a hókavar- 
gásban és őt nézte. Egy fiú. Egy fura, vadidegen fiú ült a padlásu- 
kon a hóban, zöld sapka volt rajta, és Gabit bámulta, aki visszabá- 
mult rá. 

A gondolatai gyorsabban kavatogtak, mint a hó. Idegent been- 
gedni nem szabad. De nem is ő engedte be. Ez a fiú fölmászott 
ide a padlásukta. De hol? És ki ez? Soha nem látta, pedig minden- 
kit ismert a környéken, a fiúkat is. A nagyobb fiúkat is. Ez a fiú 
jóval nagyobb volt nála, ezt közben megállapíthatta, mert a fiú 
fölállt és megrázta magát, mint egy vizes kutya. 


Az öltözete is furcsa volt, nemcsak az arca. Zöld pulcsi volt raj- 
ta, fehér hópelyhekkel és a Télapó arcképével. Sötétkék nadrág, de 
az is tele hópelyhekkel. Fura formájú, pitos cipő és csúcsos pitos 
sapka, bojttal a csúcsán. A sapkán is hópelyhek voltak. Nagy hó- 
pelyhek ráhímezve. De igazi hó, az nem volt rajta egy szem se, 
pedig a padláson már valóságos satkvidéki hóvihat tombolt. 

A fiú odajött hozzá és a kezét nyújtotta. 

— Szia — mondta. — Félix vagyok. Megijedtél, mi? 

Gabi métgesen nézett föl rá. 

— Még szép! Hogy ketülsz a padlásunkra? 

— Onnan — mutatott a fiú a tetőn levő lyuk felé. — Ideestem. 

— Estél?! Mégis honnan?! 

— Leestem a szánról. Én a Télapó egyik manója vagyok. 

Gabinak elakadt a szava. Ilyen szemtelenséget még elképzelni se 
tudott. Ez a srác betolakszik a padlásukra, kifúrja a tetőt, hogy be- 
ömöljön a hó, aztán még nekiáll hazudozni. 

Talpra ugrott. 

— Hát ide figyelj! Lehet, hogy kisebb vagyok nálad, de velem se 
lehet elhitetni mindenféle hülyeséget! Nincs is Télapó, és manók 
sincsenek! 

— Pedig az egyik éppen itt áll előtted — mondta Félix, és vissza- 
ment a lyuk alá. Az övéről leakasztott egy kis bőrzacskót, amit 
Gabi eddig észre se vett, sőt az övre se figyelt föl, pedig széles, 
sárga-kék mintás öv volt, nagy aranycsattal. Félix kibontotta a 
zacskót és belenézett. — Hát ez nem sok. 

Belenyúlt a zacskóba, kicsippentett valamit, és magasba lendítet- 
te a kezét. Gabi elképedve nézte, ahogy a kezéből aranyszínű 
fénycsóva repül ki, artanyfénybe butkolja a tetőn ütött lyukat, és a 
hóesés megszűnik a padláson. A lyuk most valami aranyszínűvel 
volt befedve, ami úgy ragyogott, hogy még mindig világos volt a 
padláson. 

— Ezt hogy csináltad? — suttogta Gabi. 

— Varázspor. Mindig hordunk magunknál. Sajnos nem sok van, 
de hát a tetőt nem hagyhattam így. 

— És ezzel a rengeteg hóval mi lesz? Ha elolvad, odalent úszni 
fog minden! 

Félix megcsóválta a fejét. 

— Jobb, ha erre nem használunk port. Van egy vödröd? 

— Ennek legalább száz vödör kell. 


— És hány van a háznál? 

— Három. 

— Rendben, akkor menjünk. Azétt a nevedet áruld már el. 

Gabi már majdnem megmondta a nevét, de aztán megállt a lép- 
cső tetején és csípőre tette a kezét. 

— Hékás, ha te a Télapó manója vagy, nem kéne magadtól tud - 
nod a nevemet? 

— Nem — felelte a fiú komolyan. — Azt csak a főnök tudja. Ő rád 
néz és megmondja a nevedet, hogy hány éves vagy és hogy jó vol- 
tál-e. Ez a dolga, tudod. De én csak az egyik manója vagyok. Még 
csak nem is főmanó. 

Gabi sóhajtott. 

— Hát jó. Gabinak hívnak, hét és fél éves vagyok, és jó voltam. 

Lementek a földszintre. Gabi most kezdte érezni, hogy a padlá- 
son azért hideg volt már. Bement a szobájába, fölvett egy pulcsit, 
egy szál világoskék ruhában azért mégse fog havat lapátolni. 

— Ezek épp jók lesznek — mondta Félix, Gabi kicsi kori homo- 
kozólapátjait méregetve. — Figyelj csak, villanyvonatotok nincs vé- 
letlenül? 

Gabi homlokráncolva meredt rá. 

— Van, apa gyerekkori vonata, de azt nem szabad elővenni. Mi- 
nek az? Most akatsz játszani? 

— A manók mindig játszanak, de nem ezért. Azzal fogjuk lehor- 
dani a havat. 

— Ez hülyeség. A villanyvonat nem tud a lépcsőn menni, és nem 
bírja el a havat. Ha baja esik, apa letépi a fü... 

Gabi elharapta a mondatot. Most jött rá, miért olyan furcsa Fé- 
lix arca. Hegyes volt a füle. 

— Neked hegyes a füled — susogta. 

— Persze. Minden manónak hegyes a füle. Nem láttál karácsonyi 
filmeket? 

Gabi nem felelt. Szó nélkül nézte végig, ahogy Félix leveszi a 
felső polcról a villanyvonat nagy dobozát, leteszi a földre és ki- 
nyitja. 

— Nagyon jó. Pont erre van szükségünk. Gyere, rakjuk össze. 

Összerakták. Félix fantasztikusan gyorsan csinálta. Pár perc 
múlva sínek vezettek az ajtótól a padlásfeljáróig, fel a lépcsőn, be 
a padlásra. Félix rátette a mozdonyt és a kocsikat, azokra ráállítot- 


ta az ütes vödröket, és elindította. A kisvasút megiramodott és 
fölszaladt a lépcsőn. Gabi döbbenten nézte. 

— Jól van — mondta Félix. — Én fölmegyek a padlásra és megtöl- 
töm a vödröket hóval, aztán leküldöm, te pedig öntsd ki a havat 
az udvatfa. 

Gabi lent maradt és várt. Közben rájött, hogy az egész nem fog 
működni. Lehet, hogy Félix annyira ért a villanyvonathoz, hogy rá 
tudta venni, hogy a lépcsőn is menjen, de amikor a megrakott 
vödtökkel elindul a vonat lefelé, akkor a vödrök le fognak borul- 
ni. Már éppen el akart indulni a padlásra, hogy ezt megmondja 
neki, amikor befutott a vonat a megrakott vödrökkel. Gabi a fejét 
csóválta és kiöntötte a vödröket az udvarta. 

Lehet, hogy tényleg manó, azért tud ennyiféle furcsaságot? 

Félóra múlva lejött Félix. 

— Kész, nincs több hó a padláson. Azt hiszem, megétdemlünk 
egy forró csokit. 

— Egy mit? 

— Fortó csokit. A manók azt isznak. 

S már indult is a konyhába. Gabi követte. Félix egykettőre meg- 
talált mindent, amire szüksége volt. Lábast vett elő, beleöntött egy 
egész liter tejet, három deci tejszínt és egy csomag vaníliás cukrot 
tett bele. Ezt melegíteni kezdte, aztán elővett a fiókból egy óriási 
tábla csokit. 

— Az legutóbb még nem volt ott — lehelte Gabi. 

— Szerencsére ehhez nem kell varázspor — felelte Félix —, csokit 
bárhonnan elő tudunk venni. Része a manóságnak. 

Kibontotta a csokit és egy másik edénybe tette darabokta tötve. 
Gabi közben odament a fiókhoz és belenézett. Bögrék voltak 
benne, mint rendesen. Csokinak se híre, se hamva. Visszatolta. 

— Oké, akkor most ismételd meg, 

Félix kihúzta a fiókot, kivett egy tábla csokit és odaadta Gabi- 
nak, aki még akkor se nagyon hitte el, amikor már a kezében volt. 

— Ez most csak egészen egyszetű recept lesz — hallotta a fiú sza- 
vait —, amolyan közönséges forró csoki. A manóiskolában ötven- 
féle forró csokit tanulunk, ez abból a leghétköznapibb. Az öre- 
gebb manók sok százfélét tudnak. 

— Te hány éves vagy? — kérdezte Gabi. 


— Négyszáznyolcvanhét. A szakácsmanók egészen különleges 
recepteket is ismernek. Ha igazán jó forró csokit akatsz inni, 
csakis az Északi-satkta gyete. 

— No persze — motyogta Gabi —, az Északi-satkra. 

— Igen, ez a gondom. Haza kell jutnom az Északi-sarkra. 

Félix közben egy bögre tejjel megolvasztotta a csokit, és amikor 
mát egészen krémszetű volt, hozzákevette a tejhez. Még melegí- 
tette egy ideig, közben egy félretett kocka csokit megreszelt, aztán 
fahéjat szótt a lábasba és kitöltötte az italt két bögrébe. Tejszínha- 
bot tett rá, megszótta reszelt csokival és elővett két kiskanalat. 

— Tessék, eredeti északi-sarki forró csoki. 

Gabi zavartan kanalazta. Még soha nem ivott ilyet, és képtelen 
volt visszaemlékezni, hogy Félix honnan húzta elő a tejszínhabot. 

— Szóval az Északi-satkta — dünnyögte. 

— Igen, oda. A főmanó nagyon morcos lesz, ha nem talál. 

— És amikot leestél, hogyhogy nem vette észre senki? 

— Egyedül voltam a szánon. Próbaút volt, tudod. Mindig javí- 
tunk, fejlesztünk valamit a szánokon, ezt mentem kipróbálni. Én 
a Csengőszó tészlegben vagyok. 

Gabi nagy kerek szemekkel nézett a manóra. 

— Ej, hiszen tudod, , Csengőszó, csengőszó, cseng és bong az 
út, kis szánunkkal a csengős csikó nagy vidáman fut". Persze ná- 
lunk rténszatvasok vannak, nem csikók. A Csengőszó részleg fog- 
lalkozik a szánokkal. 

— Hát a Télapónak több szánja is van? 

— Egész csomó. Két kontinens között mindig hazaugrik, iszik 
egy forró csokit, és másik szánnal, kipihent rénszarvasokkal foly- 
tatja. Persze erről a filmesek nem tudnak. 

— És hol van most az a szán, amiről leestél? 

— Továbbrepült, láttam elhúzni. És rénszarvasa sincsen, aki ész- 
tevenné, hogy leestem. 


— Hogyhogy? 
— Automata szán volt. Mi is haladunk a korral, nem fárasztjuk a 
rénszarvasokat, ha nem muszáj. — Félix kihörpintette az utolsó 


kotty forró csokit. — A szán majd továbbrepül, aztán előbb-utóbb 
észteveszi a manóság. 
— A manóság — mondta Gabi komolyan. 


— Igen, olyan, mint a katonaság, csak nálunk nem katonák van- 
nak, hanem manók. Majd fölmennek érte és hazaviszik. De azt 
nem tudják kitalálni, hogy én hol estem le. 

— És most mit fogsz csinálni? 

— Elmosogatom a bögtéket. 

— De az Északi-satkkal? 

— Arról fogalmam sincs. 

Amíg Félix elmosta a bögréket, Gabi gondolt egyet és fölszaladt 
a padlásra. Eszébe jutott, hogy az az aranyszínű valami a lyukban 
elég feltűnő lesz, nehéz lesz megmagyarázni, hogy miért olyan. 
Megnézte. Mát egyáltalán nem csillogott, nem is látszott már, 
hogy hol volt a lyuk. És tényleg nem volt hó a padláson. Egyetlen 
hópihe se maradt sehol. Gabi arra gondolt, ha Félix csakugyan a 
Télapó manója, nagy gyakotlata lehet a hólapátolásban. 

Amikor visszaért a konyhába, már látta, hogy Félix máshoz is 
ért. Körben a mennyezet alatt fenyőgirland húzódott, csodaszép 
karácsonyfadíszekkel. Gabi álmélkodva nézte. 

— Á, csak egy kicsit otthonosabbá akartam tenni — mondta Fé- 
lix. 

— Eztis tudod vatázspor nélkül? 

— Persze, ez nagyon könnyű. Tessék. 

Félix elővett a zsebéből egy atanyszínű karácsonyfagömböt és 
odaadta Gabinak. 

— De hisz még két hét van karácsonyig — motyogta Gabi. 

— Az Északi-sarkon egész évben minden föl van díszítve. 

Gabi kicsit forgatta az aranygömböt, aztán letette az asztalta. 

— Nincs egy játék kályhád? — kérdezte a manó. 

— Kályhááám? 

— Valahogyan üzenetet kell küldenem az Északi-satkta. 

— Gondolom, ott telefon nincs. 

— Van, a játékműhelyek meg a csomagoló meg a ténszatrvasistál- 
ló meg a manóházak meg minden be van kötve a telefonhálózat- 
ba, de minket kívülről nem lehet hívni. Kétmilliárd gyerek él a vi- 
lágon, ki győzne annyi hívást? Nálunk csak posta van, egy akkora 
postahivatal, amekkorát még sose láttál. 

— Én még semekkota postahivatalt se láttam. 

— No jó, mindenesetre rengeteg manó fogadja a leveleket. Egy 
óriási terem van külön arra, hogy felírják, ki mit kért a Télapótól, 


aztán a listák mennek a játékműhelyekbe. Szóval levelet kell ír- 
nunk, de ahhoz kellene legalább egy kályha. 

Gabi elgondolkodott egy pillanatig. 

— Figyelj, én nem akarok beleszólni, de a leveleket a postaládába 
szokták dobni, nem a kályhába. 

Félix megcsóválta a fejét, elővett a zsebéből két szaloncukrot és 
az egyiket odaadta Gabinak, a másikat bontogatni kezdte. 

— Nem étted a lényeget. A postaládát legközelebb holnap reggel 
ürítik ki. Aztán szétválogatják a leveleket, a Télapónak szólókat 
beteszik a megfelelő rekeszbe, és azok ott lesznek egészen estig, 
amikor bezárják a postát. Akkor bemegy varázsporral egy manó, 
kiveszi a leveleket és hazaviszi az Északi-sarkra. Vagyis holnap es- 
te. Nekem pedig még ma haza kellene étnem, mert az otthoniak 
manórohamot kapnak, ha nem találnak. 

— Szívtohamot? — kérdezte Gabi együttétzéssel. 

— Nem, manótrohamot. Az összes manó kétségbeesetten fog ro- 
hangálni, hogy engem megkeressen. Nálunk nem szoktak manók 
csak úgy elveszni. Szóval ezért kellene a kályha. 

— Hogyhogy? 

Félix fölsóhajtott. 

— Borzasztó, hogy mennyi mindent nem tanultok abban az isko- 
lában. Száz éve még minden gyerek tudta, hogy a Télapónak írt 
levelet be kell dobni a kandallóba vagy a kályhába. Én is dolgoz - 
tam a postahivatalban, akkoriban még tengeteg megpörkölődött 
levelet bontottunk föl. 

— Én sose íttam levelet a Télapónak — vallotta be Gabi. 

— Nem nagyon hiszel ebben az egészben, ugye? 

Gabi lehajtotta a fejét. Nem akart válaszolni. De a manó így is 
értette. 

— No sebaj. Majd elhiszed, ha látod a rénszarvasokat. Valami 
építőjátékod van? 

Gabi pislogott egyet, mett váratlanul étte a kérdés. 

— Legó — bökte ki. 

— Az temek! — rikkantotta Félix, és már indult is a gyerekszoba 
felé, nyomában Gabival. — Naponta rakok össze legóautókat, le- 
góházakat, legóvonatokat. .. ez aaaaz! 

Rögtön megtalálta az ágy mellé állított legós dobozt, lehuppant 
mellé és azonnal munkához is látott. Gabi csodálkozva figyelte. 
Félix pillanatok alatt megépített egy kis dobozszetű, szütke vala- 


mit, aminek elöl boltíves nyílása volt, aztán erre kis tornyot húzott 
föl, ami csőben végződött. A boltív mögött natancsszínű eleme- 
ket helyezett el, amik láthatóan a tüzet ábrázolták, s kis rácsot állí- 
tott elé. 

— No — mondta —, kandallónk már van. Díszítsük föl egy kicsit. 

Egykettőre legó karácsonyfadíszeket mesterkedett a kandalló ol- 
dalára, sőt még néhány zoknit is. Gabi tudta, hogy a Télapó zok- 
nikba is rejt ajándékokat. Félix egy ajándékot is készített legóból, 
kék dobozkát sárga masnival átkötve. Aztán tovább kotorászott a 
nagy dobozban. 

— Télapófigurád nincsen? 

— Az nincs — mondta Gabi. 

Félix megvakatta a fejét. 

— Hát jó, akkor megoldjuk nélküle. De itt nincs elég hely, men- 
jünk át a nappaliba. 

— Mihez nincs elég hely? — kérdezte Gabi, de közben már lohol- 
nia kellett Félix után. A manó átvitte a legókandallót a nappaliba 
és letette a sarokban. 

— Várj — állította meg Gabit —, állj arrébb, kell a hely. 

Gabi csípőre tette a kezét és éppen le akarta torkolni a manót, 
mégis mire kellene még hely, amikor ketten vannak a szobában — 
de Félix közben már leakasztotta a kis zacskót az övétől és bele- 
nézett. Gabi is. Aranyszínű por csillámlott benne. 

Félix kicsippentett egy kis port és a legókandallóra szórta. A 
kék-sárga ajándékdoboz mellett azonnal megjelent egy kis piros 
legótélapó, aztán az egész játék növekedni kezdett. Gabi szemei 
nagyra és kerekre nyíltak. A kandalló egyre nagyobb lett, a végén 
már az egész satkot elfoglalta. A legótélapó most éppen akkora 
volt, mint Gabi. 

— Azt hiszem, jó lesz — méregette művét Félix bíráló tekintettel. 
— Megíthatod a levelet. 

— Milyen levelet? 

— Hát a Télapónak! Amiben értesíted, hogy nálad van az egyik 
manója, és kéred, hogy jöjjenek el érte. 

— Írd meg te. Te akatsz hazamenni. 

— Nem étted a lényeget. Manók nem írnak levelet a Télapónak. 
Azt mindig gyerekek szokták csinálni. 

Gabi tehát sóhajtva visszabandukolt a szobájába, papírt és ceru- 
zát vett elő, és nekifogott volna írni, de Félix megcsóválta a fejét. 


— Levelet sosem írunk ceruzával. Udvariatlanság. Keress egy tol- 
lat, lehetőleg pirosat. 

Gabi kotorászni kezdett a tolltartójában. 

— Miért pitosat? 

— Ezt kevesen tudják, de levelet mindig kék tollal illik írni, kivé- 
ve a Télapónak. Neki pirossal. A Télapó színe kétszáz éve a pitos. 

— És azelőtt? 

— Azelőtt a zöld volt. Akkoriban még nem is volt ilyen kövér, és 
a szakálla is fekete volt. De a mostani külseje népszerűbb. A fil- 
meken már mindenhol pirosban van, és fehér a szakálla. Úgyhogy 
írj csak neki pirossal. 

Gabi leült az íróasztalhoz, és meglehetős üggyel-bajjal megírta a 
levelet. Félix tanácsokat adott, hogy mit ítjon. 


Kedves Télapó! 


Gabi vagyok, hét és fél éves, és Jó voltam. Félix 
azt mondfra, hogy ezt magadtól ís tudod, de 
azért leírtam. Nem azért írok, hogy ajándékot 
kérjek, hanem mert van itt egy manó, Tőled 
Jött, az Északi-sarkról , és szeretne hazamenni. 
Küldj érte valakit, légyszi, JÓ? Kösz. 


Gabi 

— És most? 

— Most bedobjuk a kandallóba, és mire elégne, már ott lesz az 
Északi-satkon. 

— De nincsen kandallónk — felelte Gabi kicsit szemrehányóan, 
amiért a manó még ennyit se tud. 

— Már hogyne lenne — nézett rá Félix megütközve. — Az előbb 
építettünk, nem emlékszel? 

— Dehogynem. Csakhogy az legóból van. Nem tudsz benne tü- 
zet rakni. 

Félix végig a fejét csóválta, amíg visszamentek a nappaliba. 
Amikor megint kinyitotta a vatázsporos zacskót, ránézett Gabira. 


— Szerintem te túlságosan tompafülű vagy. 

— Milyen fülű? — kapott Gabi ijedten a füléhez. 

— Tompafülű. Arra szoktuk mondani az Északi-satkon, aki nem 
manó, vagyis nem hegyes a füle. Persze igazából a Télapóé se he- 
gyes, szóval nem szép dolog ilyet mondani, de azért mégis szok- 
tuk... Az ilyen tompafülűek, mint te, gyakran alig-alig hisznek a 
Télapóban, a manókban, az Északi-sarkban. .. még a tepülő rén- 
szatvasokban se. Olyanok is vannak, akik semmilyen varázslatban 
nem hisznek. Pedig a világ tele van varázslattal, csak oda kell fi- 
gyelni. Itt van például ez. 

Ezzel kicsippentett egy kis varázspott, bedobta a legókandalló - 
ba, és odabent abban a pillanatban föllobbant a tűz. Gabi úgy 
megdöbbent, hogy a szája is tátva maradt. 

— Tüzet gyújtani könnyű — mondta Félix —, csak az a nehéz, 
hogy a legónak nem szabad megolvadnia, mert akkor tüzet fog a 
szőnyeg. Dobd be a levelet. 

Gabi tétovázva nézett a levelére. 

— De cím sincsen fajta. . . 

— Senki másnak nem lehet így levelet küldeni, csak a Télapónak. 

Gabi közelebb lépett a legókandallóhoz és a rácson át bedobta a 
levelet a tűzbe. A papír lobbant egyet és eltűnt. Gabi gyorsan hát- 
ralépett. A tűz csakhamar kialudt, de a helyén nem hamu maradt, 
hanem fekete legókockák. 

— Mondtam én, hogy tompafülű vagy — szólalt meg a háta mö- 
gött Félix. 

— Nem vagyok tompafülű — nyelvelt vissza Gabi. — Igenis hi- 
szek a varázslatban. 

— Még a húsvéti nyusziban is? — nevetett a manó. 

Gabi zavattan nézett rá. A húsvéti nyusziban?... hát... végül 
is. . . tulaadonképpen. . . 

— No látod — mondta Félix. — Hinnél te a húsvéti nyusziban, a 
Télapóban, a sártkányokban és Helló Kittyben is, csak félsz, hogy 
akkor túlságosan gyereknek fognak nézni. Pedig hát mikor legyen 
az ember gyerek, ha nem hétéves korában? 

Félix tűnődve a zsebébe nyúlt, kivett két szaloncuktot, az egyi- 
ket Gabinak adta, a másikat bontogatni kezdte. 

— Eláruljak egy titkot? Egy csomó felnőtt is hisz ám a Télapó- 
ban. A húsvéti nyuszival ritkán szoktam beszélni, ő keveset jár az 
Északi-sarkra, de télapódolgokban igazán szakmanó vagyok. Úgy- 


hogy ha én mondom, elhiheted. A felnőttek is hisznek a Télapó - 
ban. Azt a sok-sok remek télapós filmet mind felnőttek találják ki. 

Gabi elunta a szövegelést. 

— Azt mondd meg — vágott közbe -—, mi lesz most a levelemmel. 

— A leveleddel? Hát lássuk csak. A levél egy szempillantás alatt 
ott volt az Északi-satkon, már két perce odaétt. A szétválogatás 
varázserővel működik, az egész sarkvidéken nincs annyi manó, aki 
azt kézzel meg tudná csinálni. 

— Vátosonként? 

— Dehogyis. Három tetembe ketülnek a levelek. A piros jelzésű- 
be azok, amikben játékokat kérnek, a sárgába pedig amikben vala- 
mi mást, például valaki összeveszett a padtársával és szeretné, ha 
kibékülhetne vele. Efféléket. És a zöld jelzéses tetembe, illetve az 
csak egy kicsi szoba, oda kerülnek az egészen különleges levelek. 
Például amikor egy újságító arra kéri a Télapót, hogy nyilatkoz- 
zon a lapjának. Ezeket az ügyeletes manó rögtön elolvassa és in- 
tézkedik. Az újságíróknak nyilatkozat helyett valami szép ajándé- 
kot szoktunk küldeni, legutóbb például piros tollat, kis télapósap- 
kával a végén. No, szóval mite mindezeket végigmondtam, addig- 
ta a manó már egész biztosan elolvasta a leveledet, és most telefo- 
nál a vészmanóságta. 

Gabi olyan elképedten nézett Félixre, hogy a fiú rögtön adott 
neki még egy szaloncuktot. 

— A vészmanóságra. .. 

— Igen, a vészmanóságra. Ők lépnek akcióba, ha baj van. Min- 
dig tudják, mit tegyenek. Ha elvész egy manó, az nagyon komoly 
dolog, olyankor riasztják a rénszatvasszolgálatot és elindulnak 
manókeresésre. Most persze könnyű dolguk van, hiszen te megír- 
tad, hogy nálad vagyok. Tehát kikeresik a címedet a jó gyerekek 
listájáról és indulnak. Öt-tíz perc alatt itt lehetnek... én a helyed- 
ben fölvennék valamit, mert odakint tombol ám a hóvihar. 

Gabi meglepve nézett az ablakra. 

— És az baj? 

— Hát ha ajtót akarsz nyitni nekik, aztán esetleg kikísérni engem 
a szánig és megnézni a ténszarvasokat, akkor nem árt, ha úgy 
vagy öltözve, mint egy satkkutató. 

— Hát Jó — mondta Gabi, és elindult a szobája felé. — Mindjárt 
jövök, de addig ne varázsolj ám semmit! 


Beszaladt a szobájába, leakasztotta a lila kezeslábasát és bele- 
bújt. Lerúgta a papucsát, csizmát húzott helyette, aztán becipzá- 
razta a ruhát, a fejéte húzta a kapucnit és a szája elé kapcsolta a 
szájvédőt. Fölhúzta a kesztyűit is, és szaladt vissza. 

Félix a nappali ajtajában fogadta. 

— Csingiling — mondta elragadtatva. — Ez már igazi téli viselet! 
Úgy nézel ki, mint egy mini lila űrhajós. 

Gabi körbefordult, úgy mutatta meg, hogy igazán csak a szeme 
meg az orra látszik ki. 

— Nagyon manó — mondta Félix. — Azazhogy menő, petsze. 
Nézd, tudom, hogy azt mondtad, ne varázsoljak semmit, de hát 
ez igazából nem is számít varázslásnak... még varázspor se kell 
hozzá... 

Gabi belépett a nappaliba és ámulva nézett körül. Minden föl 
volt díszítve, fenyőgitlandok húzódtak körben a mennyezet alatt, 
óriási, színes gömbökkel... a polcokon itt-ott apró karácsonyfák, 
és a sarokban egy mennyezetig érő, hatalmas, gyönyö. . . 

— De hisz ez üres — mondta Gabi. 

— Ja igen. Éppen föl akartam díszíteni, amikor megjöttél. Mind- 
járt megcsinálom. 

Ekkor halk zene szólalt meg. 

— Megjöttek — mondta Félix lelkesen. 

— Dehogyis, te... te manó — felelte Gabi — 
itthon hagyta nekem a sajátját. 

Már szaladt is és fölvette. Anya hívta, apa telefonjáról, atra volt 
kíváncsi, hogy otthon minden rendben van-e, mert az utakon 
szörnyű hóvihar van, és egyelőre nem is gondolhatnak rá, hogy 
elinduljanak hazafelé. Gabi kicsit tétován felelgetett — nem volt 
szabad idegent beengednie, és nem merte megmondani, hogy egy 
északi-satki manó sétálgat a szobában, és egy olyan karácsonyfát 
díszít, ami öt perce még sehol se volt. 

Anya javában beszélt, amikor Félix odalépett Gabihoz, kivette a 
kezéből a telefont, egy mozdulattal levette a tokját, egy másikkal 
ráadott egy újat, visszaadta, és már ment is vissza díszíteni. Gabi 
csak bámulta a telefont. A szokásos sötétbarna tok helyett most 
pitos volt rajta, fehér prémszegéllyel, a felső végén kis télapósap- 
kával, mellette apró karácsonyfadísszel. 


ez a telefon. Anya 


J 


Gabi agyán ekkor cikázott át a gondolat: ha azok a vészmanók 
nem jönnek el Félixért nagyon gyotsan, akkor az egész ház úgy 
fog kinézni, mint egy óriási karácsonyfa. 

S mikor letették anyával a telefont, végte csöngettek! 

Gabi Félixre nézett. 

— No látod — mondta a fiú jókedvűen —, egész hamar ideéttek. 
Nyiss csak ajtót, addig befejezem a fát. 

Gabi kiszaladt, közben azt találgatva, vajon hányan vannak azok 
a vészmanók. Ahogy az ajtót nyitotta, egyenesen előre nézett, de 
ahol egy manó arcának kellett volna lennie, ott valakinek a hasa 
volt, kék télikabátban. Gabi magasabbra nézett és megismerte a 
szomszéd nénit. 

— Szia, Gabi — mondta a néni. — Gondoltam, átjövök, megné- 
zem, minden rendben van-e. A szüleid biztos nem értek még ha- 
Za. 

— Csókolom — felelte Gabi. — Nem. Anyu most telefonált. El- 
akadtak a hóban. 

— Akkor még soká tarthat, hogy hazaérjenek. Gyere át, ne ülj 
itthon egyedül. 

Gabinak már a nyelve hegyén volt, hogy nincsen egyedül, de si- 
került helyette valami egész mást mondania. 

— Köszönöm, néni, de nem megyek. Jó játékot találtam. 

— No jól van. Azért ha kell valami, szólj. De telefonon ám, ne- 
hogy elindulj ebben a hófúvásban! 

Gabi megnyugtatta a nénit, hogy nem indul el, és szólni fog. El- 
köszönt, becsukta az ajtót és visszatohant Félixhez. 

— Csingiling, manótátsak — mondta a fiú, aki éppen egy atany 
szalagot igazgatott, háttal az ajtónak. 

— Csak én vagyok — felelte Gabi. — A szomszéd néni volt. Sem- 
milyen manó nem jött. 

— Nem? — nézett hátra Félix. — No sebaj. Messze van az Északi- 
satk. Pár percbe beletelik, hogy ideérjenek. 

Egy órával később már nem mondta ezt a pár petcet. A fa rég 
elkészült, leültek társasjátékozni, aztán építettek legóból egy ki- 
sebb karácsonyfát, és vártak. De se a csengő, se a telefon nem 
szólalt meg még egyszer. A manók nem jöttek. Gabi régesrég ki- 
bújt az űrruhájából. 

— Tulajdonképpen itt is maradhatnál — mondta. — Nálunk laknál, 
hozzánk járnál suliba. . . 


— Á, nem étted a lényeget — felelte Félix. — Nekem dolgom van 
otthon. Amikor leestem itt, a kilences számú szán repülési képes- 
ségeit vizsgáltam. Azétt is estem le... kicsit jobbra húzott a szán, 
és kihajoltam, hogy megnézzem a jobb talpat. Nem kapaszkod- 
tam elég jól. Még a tízestől a tizenötösig át kell néznem a száno- 
kat. A főnök nagyon motcos, ha a szánja nem jól repül. És meg- 
ígértem, hogy besegítek a játékcsomagolóban, mindjárt itt a kará- 
csony, rengeteg munkánk van. Már így is túl sokáig maradtam. 
Nem értem, hogyhogy nem kapták meg a levelet. 

— Talán elaludt a manó, aki a postát figyeli. 

— Ugyan már, a posta mindig csingilingizik. 

— Akkor talán ő is éppen besegít valahol máshol — tippelte Gabi. 

Félix gondterhelten megvakatta a fejét és azt mondta, hát az bi- 
zony lehetséges. 

Végül aztán nekiláttak ebédet készíteni. Félix körülnézett a 
konyhában és a kamrában, bekukkantott a hűtőbe és megkérdez- 
te: 

— Szeteted a vitslit? 

— Csokiból vagy marcipánból? — tudakolta Gabi, mert a manó 
körül magától felbukkanó rengeteg édesség okot adott rá, hogy 
ezt megkérdezze. 

— Vitrsliből! 

— Hát... szeretem. Kecsöppel. 

— Remek — mondta Félix, és már szedett is elő fazekat, kést, vil- 
lát. — Én meg mustárral. Karácsonyi vitslit eszünk! 

Gabi gyanakodva figyelt, még nem tudta eldönteni, hogy mire 
gondoljon. Talán tejszínhabos kakaóval akarja leönteni a vitslit? 

De a manó nem tett semmi ilyesmit. Pillanatok alatt megfőzött 
négy vitslit — mintha gyorsabban főttek volna meg, mint máskor 
—, aztán külön-külön tányétrokra tette őket és villámgyorsan föl- 
szeletelte. Majd a darabokat összeillesztette, és Gabi ámuló szeme 
előtt egy télapót, egy manót, egy ténszarvast és egy karácsonyfát 
rakott ki belőlük. Kecsöpöt és mustárt használt a díszítésre. 

Elképesztő, gondolta Gabi, amíg ettek. Tényleg teljesen a kará- 
csony bűvöletében él. Meg is kérdezte: 

— Mit csináltok ti nyáron? 

— Hát játékokat — felelte Félix. 

— És tavasszal? 


— Akkor is. Mi egész évben karácsonyi manók vagyunk, tehát 
mindig játékokat csinálunk. Katácsony után én átkerülök a mese- 
könyvekhez. 

— Azokat szeretem — mondta Gabi. 

A manó sóhajtott. 

— Viszont ha nem jutok haza, akkor nem tudom ellenőrizni a 
Télapó szánjait. Ha nem ellenőrzöm a szánjait, akkor a Télapó 
nem indulhat el biztonságosan. Mivel a Télapó csak biztonságo- 
san indulhat el, valaki másnak kell ellenőrizni a szánjait. Ez plusz- 
munka lesz egy másik manónak, akinek így is van éppen elég dol- 
ga. Ezétt morcos lesz, és mindenki őt fogja vigasztalni. Vagyis 
senki nem fog dolgozni, teljes lesz a lemaradás — hadatta egyre 
gyotsabban —, ezért mindenki morcos lesz, és mindenki minden- 
kit vigasztalni fog, és pláne nem fog senki dolgozni. . . 

— Hagyd már abba! — csattant föl Gabi. — Ha nem csinálod meg 
az ellenőtzést, akkor föl fogják tenni a kérdést, hogy miért nem. 
Elsősotban téged akarnak majd megkérdezni, de nem találnak, és 
ebből rájönnek, hogy elvesztél. Méghozzá valahol messze, vagyis 
nyilván csak levelet tudsz írni. Vagyis bemennek a postára és meg- 
találják a levelet! 

— Hát — dünnyögte Félix — az bizony lehetséges... de akkor hol 
vannak ilyen sokáig? 

— Nem tudom. Majd megjönnek. Az én szüleim se jöttek még 
meg, 

Félix elgondolkodott és lassan bólogatni kezdett. 

— Igen, ez gond. Majd amikor megjönnek a vészmanók, megke- 
ressük a szüleidet és gondoskodunk tóla, hogy hazajussanak. 

De a vészmanók továbbra se jöttek. 

Eltelt egy újabb óra. Megnéztek egy Grimm-mesét, a Piroska és 
a farkast, ami Gabiéknak nem volt meg otthon, de a manó csak 
bekapcsolta a videót és az ment tajta. Közben legóztak meg tár- 
sasjátékoztak még egy kicsit. 

— Hát jó — mondta Félix, amikor vége lett a filmnek. — Nem vá- 
rok tovább, elindulok nélkülük. 

— Milyen messze van ide az Északi-sark? 

— Nagyon messze. Ha csak úgy oda akarnál utazni, akkor elő- 
ször autóval a repülőtérre, az Jó időben két óra, de ebben a hóvi- 
hatban sokkal több, aztán ott jegyet kell venni, meg kell várni, 
amíg szólítanak a beszálláshoz, aztán a repülőgép egy álló napig 


repülne, pedig sokkal gyorsabb, mint az autó. Csakhogy oda nem 
repülnek repülőgépek, tehát oda szóló jegyet sem árulnak. Mivel- 
hogy azt hiszik, hogy ott nem él senki. 

— Akkor mivel mész? 

— Kénytelen leszek saját repülőgépet szerezni. 

Gabi eltátotta a száját, aztán gyorsan becsukta, mert a manó 
már készült megint a zsebébe nyúlni. Gabi már totkig lakott sza- 
loncukorral. 

— Honnan? ... 

— Lássuk csak. 

Félix fölállt, körbesétált a szobában, nézelődött. Végignézte az 
összes polcot, elejétől végéig. 

— Nincs egy repülőmodelled? Akár olyan is, amit úgy lehet ösz- 
szetagasztani apró részekből? 

— Ilyesmi fiúkat szokott érdekelni. — Gabi már kimondta, ami- 
kor rájött, hogy mostanáig olyan társasjátékot játszottak, ami vi- 
szont lányokat szokott étdekelni, és Félixet ez egy percig sem za- 
varta. 

— Értem. Hm-hm. Ez gond. Mondanám, hogy építsünk egyet 
legóból, de nem repülne jól, mert a legó azért mégiscsak valameny- 
nyire szögletes. Szép időben még csak-csak. . . hoppá! 

Gabi fölugrott és odaszaladt Félixhez, aki a könyvespolc előtt 
állt, és követte a tekintetét. Egy könyvet nézett, ami a közlekedés 
történetéről szólt. 

— Mi van, mit találtál ki? 

— Csingiling — mondta a manó elégedetten, és levette a könyvet. 
Belelapozott. Gabi is a könyvbe kukucskált, először hajókat látott, 
aztán szekereket, autókat, de ezeket Félix átlapozta. Csakhamar 
megállt egy repülőgépnél. 

— Ilyennel akarsz menni? 

— Esetleg. Nem jó? Van itt másik is, nézd, ez nem szebb? 

— Nem tudom. — Gabi kezdett mérges lenni. — Nem mindegy? 
Hol akatsz ilyen repülőgépet szerezni, azt mondd meg! 

Félix rosszallóan nézett tá. 

— Már hogy lenne mindegy? Mit gondolsz, mennyi dísz van a 
Télapónak még azokon a szánjain is, amiket nem karácsonykor 
használ, hanem például amikor horgászni megy? 

Gabi pislogott. 

— A Télapó szokott hotgászni? 


— Csak ilyenre. — Félix elővett egy ezüstpapítba csomagolt cso- 
kihalat és odaadta Gabinak. 

— No jó — mondta Gabi a halat bontogatva —, majd varázsolsz 
díszeket a repülőgépre is, de megszerezni honnan akarod? 

— Hát itt van a könyvben — mutatott Félix a lapra. 

— De mi nem vagyunk a könyvben! 

— A tepülőgép se volt mindig a könyvben. Először fönt töpkö- 
dött az égen, aztán valaki lefényképezte, kinyomtatták, és most itt 
van a könyvben. 

Gabi a kezébe temette az arcát. 

— És most azt hiszed, hogy ha lefényképeznek és kinyomtatnak 
egy könyvben, akkor bele tudsz ülni a könyvbeli repülőgépbe? 

— Á, van annak egyszerűbb módja is. Egy baj van: tönkre kell 
tennem hozzá a könyvet. 

— Sose bánd. Neked adom, szét is tépheted. 

Félix csodálkozva nézett Gabira, a könyvre, aztán megint Gabi- 
ra. 

— Nekem? 

— Persze. 

— Ajándékba? 

Gabi pislogott, aztán megértette. 

— Ugye a manók mindig csak csinálják az ajándékokat, de sose 
kapnak? 

— Egymástól igen. Meg a Télapótól is petsze, és a húsvéti nyuszi 
is hoz mindenfélét, meg van még sok kedves ismerős, akik néha 
eljönnek az Északi-satkta. No de gyerektől ajándékot kapni, az 
egész más! 

— Hát akkor ez is megvan, csak négyszáznyolcvanhét éves koro- 
dig várnod kellett rá. Csak nem sokáig örülhetsz neki. 

— Miért nem? 

— Most mondtad, hogy szét kell szedned. 

— Ja igen. De szétszedve is örülni fogok neki. Viszont... ilyet 
még nem csináltam. Egy kicsit előbb gyakorolni kellene. 

Félix tekintete megakadt az asztalon egy kifestőkönyvön. Oda- 
ment, lapozgatni kezdte. 

— Mondjuk megtennéd, hogy ezt kiszínezed? 

Gabi ránézett a lapra. Helló Kitty volt, a kedvence. Bólintott, 
fogta a filctollkészletét, Kitty masniját kiszínezte pirosra, az or- 
rocskáját sárgára, a ruháját is pirosra. 


— Remek — mondta Félix, és kivágta a lapot a kifestőből. Föl- 
emelte, maga elé tartotta. — Csingiling. Lássuk csak, hogy is kell 
ezt csinálni. Egy, kettő, hohohohó! 

Egyik kezében tartva a lapot, a másik kezének összes ujja hegyé- 
vel ráütött a papírra. 

— Csodák csodája, nem történt semmi — jegyezte meg Gabi, tel- 
jes joggal, mert Félix közelében tényleg az volt a csoda, ha nem 
történt csoda. 

— Vátd ki a végét — mondta a manó. — Neked se sikerült minden 
elsőre. Egy, kettő, hohohohó! 

Ráütött a papírra megint, és most se történt semmi. Gabi nem 
akarta megmondani, hogy akármeddig ütögetheti azt a papírlapot, 
akkor se... 

— No, hátom a manóigazság. Egy, kettő, hohohohó! 

Félix hatmadszor is megütötte a papírt. A tajz kiszakadt, és Kit- 
ty kirepült a papítból, át a fél szobán, és leesett. De persze a talpá- 
ra. Körülnézett és meglátta Gabit. 

— Miau — mondta. 

Gabinak leesett az álla. Kitty odajött hozzá, megszagolta a cipő - 
jét. 

— Takarékos módszer — mondta Félix lelkesen. — Nem kell hoz- 
zá vatázspor. Gyakrabban fogom használni. 

Megint fölvette a könyvet és nézegetni kezdte a tepülőgépeket. 
Kitty ezalatt Gabi lábát szaglászta, megcsóválta a farkát, aztán 
ahogy Gabi leguggolt hozzá, fölkapaszkodott Gabi tétdére és az 
arcát szagolgatva még jobban csóválta a farkát. 

— Valami nincs rendben — mondta Gabi. 

— No mi? — kétdezte Félix, és lapozott. 

— Ez a cica csóválja a farkát. Jaj, az atcomat is megnyalta! 

— Es? 

— A cicák nem csóválják a farkukat. Azt a kutyák szokták. 

— Igen? — Félix leengedte a könyvet, körülnézett az asztalon. — 
Mire használtad legutóbb ezeket a filceket? 

— Hát... — Gabi megpróbált visszaemlékezni — tegnap tajzoltam 
velük egy kiskutyát. . . 

— Akkor ettől van — bólintott Félix, mialatt Kitty boldogan szu- 
szogott Gabi fülébe. — Nézd a jó oldalát, cicát és kutyát is kaptál, 
de csak egyet kell etetni. 


— Etetni? — kapott a fejéhez Gabi. — Nálunk nincs itthon macs- 
kakaja. . . illetve. .. akkor lehet, hogy kutyakaját eszik, de az sincs. 

— Próbáld ezt — nyújtott felé Félix egy szaloncukrot. Gabi átvet- 
te, fölbontotta, Kitty már boldogan szimatolta, és egy pillanat 
alatt befalta. Gabinak átsuhant az agyán, hogy mit fognak szólni a 
szülei, ha lesz egy cicája, aki kutya is, és szaloncukortal kell etetni, 
amikor már nem lesz itt a manó, és a szaloncuktot a boltban kell 
megvenni. És nyáton hol kap neki szaloncukrot? 

— Eszembe jutott valami — mondta Félix. — A repülőgép remek 
dolog, majdnem olyan jó, mint a szán. Csak ebben a hóviharban 
elég nehéz fölszállni vele. Ehhez mit szólsz? Szép, ugye? 

És odamutatott Gabinak egy képet egy kilövőállványon álló, 
hófehér űrrakétáról. 

Kitty vakkantott egyet. 

— Mekkora ez a valóságban? — kétdezte Gabi, a karjába véve az 
izgága cicát, aki azonnal összegömbölyödött és dorombolni kez- 
dett. 

— Hát elég nagy — ismerte el Félix —, de vannak trükkök erre is. 
A könyv sajnos el fog égni, amikor a hajtóműveket beindítom, de 
az Északi-satkon a könyves manók csinálnak másikat. Velem 
jössz? 

— Az Északi-sarkra?! 

— Persze. — Félix kivett a zsebéből egy egészen apró fenyőfát, az 
íróasztalra állította, aztán icipici díszeket vett elő és hozzálátott, 
hogy földíszítse. — Érdemes megnézni. Nemrég készült el a med- 
vepálya, sokat járok oda korcsolyázni a medvékkel. 

— Medvék is vannak az Északi-satkon? 

— Pont az Északi-satkon ne lennének medvék? 

Gabi szerette a medvéket. De mégse mehetett. 

— Szívesen mennék, de nem lehet. A szüleim valahol az úton ül- 
nek a hóvihatban, és sietnek haza hozzám. Ha nem találnak itt- 
hon, ööö... manórohamot kapnak, ahogy Te mondanád. 

— Hagyunk nekik üzenetet, de amikor megérkezünk, a manóság- 
nak már nem lesz nehéz megtalálni őket és szánt küldeni értük. 

Gabi gondolkodott egy kicsit, aztán bólintott. 

— Hát jó. 

— Akkor vedd vissza az űtrhajósruhádat, odakint kell beszáll- 
nunk. 


Gabi átnyújtotta a manónak a cicát, aki őt is boldogan megszi- 
matolta, a farkát is csóválta, és megevett egy újabb szaloncuktot, 
amíg Félix kisétált vele. 

Gabi bemászott a kezeslábasába, fejére húzta a kapucnit, és 
azon tűnődött, mit fog szólni a szomszéd vörös cica, ha megisme- 
ri ezt a fehér cicát, aki csahol és a farkát csóválja. Azt fogja mon- 
dani... Ja, nem tud beszélni. Félix mellett teljesen megbolondul az 
embert. 

Az előszobában Félix visszaadta neki a cicát. 

— Szóval kimegyünk, beugrunk az űrhajóba, és már itt se va- 
gyunk. 

— No petsze — pislogott Gabi az űrhajóra a képen, ami nem volt 
nagyobb, mint a zsebtükre. — Semmiség. Csak beugrunk és kész. 

Leoltották a villanyokat, kimentek, bezárták az ajtót. Odakint 
változatlan erővel tombolt a hóvihar, úgy fújt a szél, hogy szinte 
kiabálni kellett, hogy hallják egymást. Félix kézen fogta és kiro- 
hant vele a kert közepére, ott letette a könyvet, állítva, hogy az űr- 
hajó otra fölfelé mutasson. 

— Kéne pár kő! 

Gabi elszaladt a kerítés mellé, ahol volt néhány kő, s csak ekkor 
jött tá, hogy Kitty ott van a kezében. Letette. Kitty vidám csaho- 
lással ugrálni kezdett körülötte, és a lába mellett jött, amíg ő elvit- 
te a köveket. Félix megtámasztotta a könyvet, hogy a szél be ne 
csukja, föl ne borítsa. 

— Így jó lesz. Vedd föl a cicát és menjünk távolabb! 

Néhány méterre a könyvtől megfogták egymás kezét. 

— Amikor kimondom a varázsigét, belerohanunk a könyvbe. 
Fölkészültél? 

Gabi bólintott. Arcába csapott a hó. 

— Mehetünk! 

— Egy, kettő, hohohohó! 

Nekirohantak a könyvnek, és átugrottak fölötte. A manó meg- 
lepve nézett körül, de Gabi úgy nevetett, hogy a térdét csapkodta. 

— Hát még mindig nem étted, hogy csak harmadikra fog sikerül- 
ni? Menjünk vissza! 

Visszamentek, de ahogy elhaladtak a könyv mellett, Gabi ráné- 
zett és megállt. 

— Hé, ez nagyobb lett. 

— Hogy lett volna nagyobb? 


— Az előbb még csak a térdemig ért, most meg már a dereka- 
mig! 

— Egy könyv nem tud megnőni. Akkor elszakadna a papír! Mi 
lettünk kisebbek. Gyere, fussunk neki megint! 

Távolabb mentek, megfogták egymás kezét, és Félix már mond- 
ta is: — Egy, kettő, hohohohó! 

Nekirohantak a könyvnek, ami már ugyanolyan magas volt, 
mint Gabi. Majdnem belevették az ortukat. 

— Fog ez menni — mondta Gabi. — A kép kisebb, mint a könyv, 
hát még kisebbnek kell lennünk. Gyerünk! 

Arrébb mentek, megfogták egymás kezét. 

— Egy, kettő, hohohohó! 

Nekirohantak a könyvnek, és sötét lett. 

— Mi történt... hol vagyunk? — kérdezte Gabi. Nem látott sem- 
mit. Valami padlón ült. A hóviharnak nyoma se volt. 

— Miau? — kérdezte Kitty. 

— Gondolom, az űrhajóban vagyunk — mondta Félix. 

— De miért van sötét? 

— Mitől lenne világos? Meg kell keresni a villanykapcsolót. 

Egyszer csak fény gyulladt. De csak egy kicsi, pitos lámpa. Az- 
tán egy sárga. Egy zöld... Félix egy égő karácsonyfafüzért húzott 
elő a zsebéből, az egyik végét odaadta Gabinak, fölállt és megin- 
dult a fal felé. Ahogy ment, egyre több karácsonyfaizzó jött ki a 
zsebéből, és egyre világosabb lett. 

— Meg is van — mondta aztán, és fölkattintotta a villanyt. 

Csakugyan az űrhajóban voltak. Nagy, tágas tetem, középen 
négy ülés, előttük hosszú pult rengeteg gombbal és kapcsolóval, 
képernyők, műszerek, lámpák, mindenféle. Kitty vakkantott 
egyet. 

— Ejha — mondta Félix. — A manók imádni fogják. 

— Oké — tápászkodott föl Gabi —, és most azt mondd meg: tud- 
nak a manók űrhajót vezetni? 

— Ugyan honnan tudnánk? Én katácsonyi manó vagyok, nem 
Luke Skywalker. Bár az igaz, hogy csináltam már figurákat. . . 

Gabi nem akarta végigvárni, amíg Félix végigmeséli a története- 
1t. 

— Akkor hogy fogunk elindulni? 


— Mit gondolsz, miért takatékoskodtam a vatázsportral? Ülj le, 
csatold be magad, indulunk. Sietnünk kell, nehogy a hóvihar föl- 
borítsa a könyvet. 

Gabi leült az egyik ülésbe, az ölébe tette Kittyt, aki megint azt 
mondta, hogy miau, és bekapcsolta a biztonsági övét. Félix talált 
egy kis fedelet a pulton, fölnyitotta, mint a benzinkúton, belené- 
zett, bólintott, elővette a vatázspotos etszényt, és beszótta az ösz- 
szes pott a tankba. Abban a pillanatban az összes lámpa kigyul- 
ladt, a mutatók megmozdultak, és a képetnyőkön megjelent a há- 
zuk, egészen alulról nézve, hiszen az űrhajó még benne volt a föl- 
dön álló könyvben. 

Félix leült mellé, ő is becsatolta magát. A zsebébe nyúlt, elővett 
három szaloncuktot, kettőt odanyújtott Gabinak, aki fölbontotta 
és az egyiket a cicának adta. Kitty egy falásra bekapta a cukrot. 

— Tessék, indítsd el. 

— Mivel? — kérdezte Gabi riadtan. 

— Teljesen mindegy. Vatázsportal megy, akármit nyomsz meg, el 
fog indulni. 

Gabi körülnézett a műszerfalon és kiválasztott egy pitos gom- 
bot. Megnyomta. Az űrhajó temegni kezdett, egy képernyőn meg- 
jelent, hogy 

— Repülünk? — kérdezte Gabi. 

— Repülünk — bólintott Félix. — Nézd a képernyőt, az ott a hóvi- 
har. De már felülről látjuk, a hófelhő alattunk van. 

— Mikor érünk el az Északi-sarkta? 

— Nagyon hamar, az űrhajók nagyon gyorsak. 

— De még mindig picik vagyunk, nem? 

— De, nyilván. Az egész űrhajó akkora lehet, mint a képen volt, 
talán ötcentis. Majd a főtéren szállunk le, a nagy karácsonyfa mel- 
lé, ott mindig tengeteg manó mászkál, észrevesznek, hoznak va- 
tázspott és visszanövesztenek. 

Gabi tűnődve babrálta Kitty fülecskéjét. A cica dorombolt ál- 
mában, és megcsóválta a farkát. 


— Tudod, mit nem éttek? Hogy tudtunk mi bekerülni abba a 
könyvbe, ha nem is használtál varázspott? 

— Ó, könyvbe bekerülni nagyon könnyű. Az a legkönnyebb. Te 
is írhatsz egy könyvet a ma délutánról, az Északi-sarkon majd ki- 
nyomtatjuk, teszünk bele fényképeket, a gyerekek pedig kinyitják, 
és hipp-hopp, benne vannak a könyvben. 

— És tudok velük beszélni? 

— Hát petsze. 

Repültek. 

— Találkozhatok a Télapóval is? 

— Az Északi-satkról még senki se jött el anélkül, hogy találko- 
zott volna a Télapóval és ajándékot kapott volna tőle. 

Gabi elnevette magát. 

— Én már tudom, mit fogok tőle kérni. 

— No mit? 

— Egy kis gépet, amiből gombnyomásra kijön egy szaloncukor. 
Különben mivel etetem nyáron a cicát? 


Ezt a kis meseregényt Gabinak írtam. 
Sajnos mire elkészült, ő már nem láthatta. 
No, nem halt meg. 

Csak nem áll velem szóba többé. 


Volt egy tervem. 
Szerettem volna 
ezt a kis könyvecskét úgy megcsinálni, 
hogy tele legyen képekkel. 
Gabit lefényképeztük volna, 
és egy grafikus odarajzolta volna Félixet 
meg a háttetet. 
Talán egyszer valakik megcsinálják. 


